हैदराबादमाथि गुजरातको सनसनीपूर्ण जित
अफगानिस्तानका रसिद खानले अन्तिम दुई बलमा लगातार दुई छक्का प्रहार गरेपछि गुजरात टाइटन्सले बुधबार इन्डियन प्रिमियर लिग (आईपीएल) २०२२ मा सनराइजर्स हैदराबादमाथि सनसनीपूर्ण पाँच विकेटको जित निकालेको छ ।
मुम्बई — अफगानिस्तानका रसिद खानले अन्तिम दुई बलमा लगातार दुई छक्का प्रहार गरेपछि गुजरात टाइटन्सले बुधबार इन्डियन प्रिमियर लिग (आईपीएल) २०२२ मा सनराइजर्स हैदराबादमाथि सनसनीपूर्ण पाँच विकेटको जित निकालेको छ ।जितका लागि १ सय ९६ रन पछ्याइरहेको गुजरात एक समय पाँच विकेट गुमाएर १ सय ४० रनको स्थितिमा थियो । खानले राहुल तेवतियासँग मिलेर खेल गुजरातको पक्षमा मोडे ।अन्तिम ओभरमा जितका लागि २२ रन चाहिएकोमा उनीहरूले चार छक्का प्रहार गरे र २४ बलमा ५९ रनको साझेदारी गरे । यो जितपछि प्रतियोगितामा नवप्रवेशी गुजरात १४ अंकमा शीर्ष स्थानमा रह्यो ।उसको यो लगातार चौथो जित हो । हैदराबाद भने १० अंकमा तेस्रो स्थानमा छ । 